laion/Wikipedia-Exotic huggingface dataset:
Future Starts Now

"Future Starts Now" (בעברית: "הֶעָתִיד מַתְחִיל עַכְשָׁו") הוא סינגל שהוקלט על ידי הזמרת-יוצרת הגרמנייה קים פטרס. הוא יצא לאור ב-27 באוגוסט 2021, על ידי חברת התקליטים שלה, BunHead. בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס. השיר היה אמור להיכלל באלבום האולפן השלישי העתידי של פטרס, Problématique, אך זה נגנז בהמשך. השיר דובר לראשונה בטוויטר על ידי פטרס, שאמרה שהאלבום שלה "הוקלט במלואו" והסינגל המוביל יופץ בשבועות הקרובים. את השיר ביצעה במהלך הופעתה שלה בפסטיבל לולהפלוזה שאירע ב-29 ביולי 2021. לאחר ההופעה, הופצה סקיצה קצרה באתר האינטרנט של פטר עצמה עם קישור לשמירה מראש של השיר בספוטיפיי. ב-16 באוגוסט, פורסמה הודעה רשמית על תאריך היציאה הרשמי ברשתות החברתיות שלה, בה נראתה פטרס מוקפת בבגטים כשברקע מוקרן קליפ קצר של השיר. בתחילת אוגוסט 2022, פטרס אישרה שהאלבום, ששמו Problématique, בוטל ופרסמה קטעים מתוכו. הווידאו קליפ הרשמי של "Future Starts Now" הועלה לערוץ היוטיוב של קים פטרס ב-5 באוקטובר 2021 וצבר למעלה מ-3 מיליון צפיות. מידע על היצירה "Future Starts Now" באתר מיוזיק בריינז סרטון השיר "Future Starts Now" באתר יוטיוב ארון אגילר, ארון ג'וסף, אלכס צ'פמן, קים פטרס, לוקאס גוטוואלד, ווהן אוליבר Kim Petras reveals the video for 'Future Starts Now', DIY (באנגלית) Kim Petras appears to confirm her PROBLÉMATIQUE album has been scrapped, The Line of Best Fit (באנגלית אמריקאית) Kim Petras seemingly confirms her 'Problématique' album has been scrapped, DIY (באנגלית) Will Lavin, Kim Petras reveals new album is "fully done" and first single is on its way, NME, ‏2021-07-05 (באנגלית בריטית) PreSave, Kim Petras (באנגלית אמריקאית) Stephen Daw, Stephen Daw, Kim Petras Serves Up Baguette Realness With Sexy ‘Future Starts Now’ Teaser, Billboard, ‏2021-08-17 (באנגלית אמריקאית) Kim Petras - Future Starts Now (Official Music Video), נבדק ב-2022-09-24
Coconuts

"Coconuts" (בעברית: "קוֹקוֹסִים") הוא סינגל שהוקלט על ידי הזמרת-יוצרת הגרמנייה קים פטרס. הוא יצא לאור ב-3 בדצמבר 2021, על ידי חברת התקליטים שלה, BunHead. בהמשך, בעקבות חוזה הקלטות עליו חתמה, הופץ מחדש בהוצאת חברות התקליטים אמיגוס רקורדס וריפבליק רקורדס. השיר הגיע למקום ה-23 במצעד הסינגלים של ניו זילנד. פטרס ביצעה את השיר בטקס פרסי המוזיקה של MTV אירופה 2021. לאחר מכן, פטרס העלתה לטיקטוק קליפ קצר של הופעתה מטקס פרסי המוזיקה שצוין, לצד קטע מאולפן ההקלטות שלה, במסגרתו ביצעה חלק מהשיר; קטע הווידאו צבר מאז יותר מ-55 אלף שימושים. השיר היה אמור להיכלל באלבום האולפן השלישי של פטרס, Problématique. בסמוך לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-20 מיליון השמעות. הווידאו קליפ הרשמי של "Coconuts" הועלה לערוץ היוטיוב של קים פטרס ב-10 בינואר 2022 בשידור חי וצבר למעלה מ-2.6 מיליון צפיות. סרטון השיר "Coconuts" באתר יוטיוב Kim Petras' tongue-in-cheek new single Coconuts is disco-pop perfection, web.archive.org, ‏2021-12-04 Kim Petras Shares New Single ‘Coconuts’ From Upcoming Debut Album, web.archive.org, ‏2021-12-05 ארון אגילר, ארון ג'נינגס, סדריק דה סנט רומא, קים פטרס, לוקאס גוטוואלד, רוקו ואלדס, ראיין אוגרן, ווהן אוליבר ד"ר לוק, ארון ג'וסף, האוספליי, רוקו דיד איט אגיין!, ראיין או-ג'י, ווהן אוליבר Kim Petras' tongue-in-cheek new single Coconuts is disco-pop perfection, web.archive.org, ‏2021-12-04 Kim Petras Shares New Single ‘Coconuts’ From Upcoming Debut Album, web.archive.org, ‏2021-12-05 Hot Singles Chart | The Official New Zealand Music Chart, web.archive.org, ‏2021-12-14 Kim Petras Performs "Coconuts" at the 2021 EMAs - PAPER, web.archive.org, ‏2021-11-16 Coconuts created by Kim Petras | Popular songs on TikTok, web.archive.org, ‏2021-12-08 Kim Petras seemingly confirms her 'Problématique' album has been scrapped, DIY (באנגלית) Coconuts, 2021-12-03, נבדק ב-2022-09-24 Kim Petras - Coconuts (Official Dance Video), נבדק ב-2022-09-24
קר (מיני-אלבום)

"קר" הוא המיני-אלבום השני של הזמר הישראלי רם אוריון. את האלבום הוציאה לאור חברת התקליטים נענע דיסק. רק לסינגל המוביל מתוכו, "קר", הופק וידאו קליפ, שפורסם בערוץ היוטיוב הרשמי של אוריון. הוא פורסם בפורמט תקליטור בלבד, ולא יצא בפלטפורמות הסטרימינג, כמו ספוטיפיי ואפל מיוזיק. כל ששת השירים נכללו כרצועות 13–18 באלבום "כן", שפורסם ב-2007. רם אוריון - קר, יוטיוב
כן (אלבום)

"כן" הוא אלבום הבכורה של הזמר הישראלי רם אוריון. את האלבום הוציאה לאור ב-28 במרץ 2007 חברת התקליטים נענע דיסק. שמונת השירים הראשונים של האלבום הם רצועות חדשות שהופקו עבורו. שאר הרצועות (9–18) נכללו במיני-אלבומים "גיבור גיטרה" (רצועות 9–12) ו"קר" (רצועות 13–18). רם אוריון* – כן, דיסקוגס
זבולון שושנה

הרב זבולון שושנה (סביב ה'תר"ס, 1900 - ח' תשרי ה'תשמ"ז, 1986) היה דרשן, ראש ישיבה במרקש ובקזבלנקה שבמרוקו במאה העשרים. נולד לחשיבה ואברהם, במרקש שבמרוקו בתחילת המאה ה-20. הוריו היו עשירים וגידלו בביתם יתומים ויתומות. דור רביעי לרב שמואל שושנה, שהיה אב בית דין בטבריה. למד בצעירותו בישיבתו של רבי אלעזר הלוי במרקש. וכן למד הלכה אצל רבי מרדכי קורקוס. נשא את פיבי בת רבי משה אברז'ל, להם נולדו שמונה ילדים. לימים עמד בראשות הישיבה הגדולה במרקש, ונודע בדרשותיו. בשנת ה'תשי"א (1951) עבר לקזבלנקה, ושם שימש כר"מ במשך כחמש עשרה שנה. בשנת ה'תשכ"ד (1964) עלה לארץ ישראל והתיישב בעיר קריית גת, שם התכתב בהלכה עם רבה של העיר הרב משה עטיה. בארץ העביר שיעורי תורה עד לפטירתו בח' תשרי תשמ"ז (1986), ונקבר בבית העלמין הר הזיתים בירושלים. 'מטה זבולון' - פירושים ודרשות על התורה ומשלי. 'מטה זבולון' פירוש שני על התורה - ה'תשל"ט, ה'תשפ"א (מכון אופק). 'קודש הילולים' - על תהילים. חידושים על מסכת קידושין - נדפס בסוף ספר אור הגנוז חלק ב. הרב אברהם שושנה, תולדות רבי זבולון שושנה זלה"ה, אור המערב חוברת כה, עמ' סז-עה. ראו: הקדמה ל'מטה זבולון' חלק א. ע"פ פנקס מרקש כתב יד. ראו: שו"ת מעט מים סימן נ'.
המפלגה הלאומית (מלטה)

המפלגה הלאומית (במלטית: Partit Nazzjonalista) היא אחת משתי המפלגות הפוליטיות הגדולות במלטה, במקביל למפלגת העבודה. המפלגה הוקמה ב-1926, ונכון לספטמבר 2022 המפלגה פועלת באופוזיציה לממשלת העבודה. המפלגה הלאומית מתוייגת כמרכז-ימין, עם רעיונות נוצריים-דמוקרטיים ושמרניים. המפלגה תומכת בחברותה של מלטה באיחוד האירופי. מאז העצמאות ב-1964, ניצחה המפלגה הלאומית בשש מתוך שלוש עשרה הבחירות הכלליות, בשנים: 1966, 1987, 1992, 1998 ו-2003. בשנת 2008 היא ניצחה ברוב דק של כ-1,500 קולות. המפלגה הלאומית של מלטה היא היורשת של המפלגה האנטי-רפורמית שנוסדה בשנת 1883. עם הקמתה ב-1926, המפלגה תמכה במפלגה הפשיסטית הלאומנית של בניטו מוסוליני. בזמן מלחמת האזרחים בספרד המפלגה תמכה בצבאו הפשיסטי של הגנרל פרנסיסקו פרנקו. ברבות השנים נשארו בשירי ובסמלי המפלגה מספר אלמנטים פשיסטיים. המפלגה תמכה בזכויות אדם בהלימה עם הקתוליות. המפלגה הלאומית התנגדה להתרת הגירושין במלטה בשנת 2011. אולם מאז מפלגה הפכה את עמדותיה והפכה לליברלית יותר. הגם שמספר גורמים במפלגה אינם תומכים בזכויות להט"ב, מרבית חברי המפלגה תמכו בנישואים חד מיניים ב-2017. בשנים האחרונות אף יש חברי מפלגה להט"בים. סעיף בתקנון המפלגה משנת 1991 אוסר על חברי "הבונים חופשיים" לקחת חלק בפעילות המפלגה. מדיה וקבצים בנושא המפלגה הלאומית בוויקישיתוף אתר האינטרנט הרשמי של המפלגה הלאומית Nordsieck, Wolfram (2017). "Malta". Parties and Elections in Europe. נבדק ב-7 ביוני 2018. {{cite web}}: (עזרה) Hans Slomp (30 בספטמבר 2011). Europe, A Political Profile: An American Companion to European Politics. ABC-CLIO. pp. 683–. ISBN 978-0-313-39182-8. נבדק ב-22 באוגוסט 2012. {{cite book}}: (עזרה) Balmer, Crispian (2017-10-20). "Death of a blogger casts shadow over murky Malta". Reuters (באנגלית). נבדק ב-2022-03-05. Khan, Mehreen (2022-01-18). "Malta's Roberta Metsola elected president of European parliament". Financial Times. נבדק ב-2022-03-05. Fuller, Thomas; Tribune, International Herald (2004-04-19). "A pivotal role envisaged on EU's southern flank". The New York Times (באנגלית אמריקאית). ISSN 0362-4331. נבדק ב-2022-03-05. "Malta to hold parliamentary election on March 26". Reuters (באנגלית). 2022-02-20. נבדק ב-2022-03-05. "Centre-left wins Maltese election". POLITICO (באנגלית אמריקאית). 2013-03-10. נבדק ב-2022-03-05. Jon P. Mitchell (2002). Ambivalent Europeans: Ritual, Memory and the Public Sphere in Malta. Taylor & Francis. p. 156. ISBN 9780415271530. נבדק ב-18 באוגוסט 2019. {{cite book}}: (עזרה) "Archived copy". אורכב מ-המקור ב-2008-08-07. נבדק ב-2008-09-11. {{cite web}}: (עזרה) Cassar, George (2003). "Politics, Religion and Education in Nineteenth Century Malta 1800-1919" (PDF). Journal of Maltese Education Research. Faculty of Education, University of Malta. 1 (1): 96–118. ISSN 1726-9725. "Requiem for a party's Fascist roots". MaltaToday.com.mt. נבדק ב-2020-07-20. "Malta passes historic divorce law". BBC News. 25 ביולי 2011. {{cite web}}: (עזרה) "Nationalist Party MPs to vote in favour of gay marriage". Independent.com.mt. "PN stops membership of lawyer, outed as former freemason". Timesofmalta.com. נבדק ב-14 באוגוסט 2019. {{cite web}}: (עזרה)
פיליפוס השני פילורומאיוס

פיליפוס השני פילורומאיוס (ביוונית: Φίλιππος ὁ Φιλορωμαῖος, "ידיד הרומאים") או בריפוס (Βαρύπους, "רגל כבדה"; 95 לפנה"ס בערך – 56 לפנה"ס בערך) היה שליט האימפריה הסלאוקית ההלניסטית, בנו של המלך הסלאוקי פיליפוס הראשון פילדלפוס, והמלך הסלאוקי האחרון. פיליפוס השני עצמו שלט לזמן קצר בחלקים של סוריה בשנות ה-60 של המאה ה-1 לפני הספירה, כמלך קליינט של האימפריה הרומית תחת המצביא פומפיוס. הוא התחרה עם בן דודו מדרגה שנייה אנטיוכוס השלושה עשר אסיאטיקוס על חסדיו של המצביא הרומי, אך פומפיוס לא רצה באף אחד מהם, ודאג להירצחו של אנטיוכוס. לא ידוע על מטבעות של פיליפוס השני, דבר חריג עבור שליטים סלאוקים (סלאוקוס החמישי פילומטור, ששלט לזמן קצר, הוא המלך הנוסף היחיד שלא ידוע על מטבעות שהטביע). עובדה זו עשויה להצביע על כך שפיליפוס השני לא שלט באף אחת מהערים בהן הוטבעו מטבעות. ייתכן שפיליפוס שרד את הדחתו: נסיך סלאוקי בשם פיליפוס נזכר כחתן מועמד למלכת מצרים ברניקי הרביעית, אחותה של קלאופטרה השביעית, בשנת 56 לפנה"ס. עם זאת, ברית הנישואים נבלמה על ידי הנציב הרומי בסוריה אולוס גביניוס, שככל הנראה דאג להריגתו של פיליפוס השני. עם מותו של פיליפוס השני, תמו 11 דורות של מלכים סלאוקים, שהיו מהשליטים המשפיעים ביותר בעולם ההלניסטי. מדיה וקבצים בנושא פיליפוס השני פילורומאיוס בוויקישיתוף
וינטרטור

וינטרטור (בגרמנית: Winterthur) היא עיר בקנטון ציריך שבצפון שווייץ. וינטרטור היא העיר השישית בגודלה בשווייץ, עם למעלה מ-110,000 תושבים. העיר ממוקמת כ-20 קילומטרים (12 מיל) צפונית-מזרחית לציריך, ומהווה עיר לוויין שלה. השפה הרשמית בעיר היא גרמנית, אך שפת הדיבור העיקרית היא הניב הגרמני-שווייצרי האלמאנית. וינטרטור היא מרכז תחבורתי אזורי, עם דרכים ורכבות לגרמניה, נמל התעופה של ציריך, ז'נבה, שפהאוזן וקרויצלינגן. במקום הייתה התיישבות עוד מהתקופה הרומית (המאה הראשונה עד למאה השלישית). במקום נבנה קסטרום בסוף המאה השלישית, ככל הנראה כתגובה לפלישה האלמאנית. במקום היה יישוב אלמאני במאה השביעית. דוכסות שוואביה כבשה את האזור בשנת 919. העיירה הנוכחית במקום נוסדה על ידי הרטמן השלישי מדילינגן בשנת 1180, זמן קצר לפני מותו באותה שנה. בשנת 1263 עבר השלטון באזור לידי בית הבסבורג. בשנת 1264 ניתן לווינטרטור מעמד רשמי של עיר. בשנת 1467, מכרו הבסבורגים את וינטרטור לעיר ציריך. תחת שלטון ציריך, הוגבל חירותה הכלכלית של וינטרטור. הגבלות אלו הסתיימו ב-1798, עם כיבוש נפוליאון. מיקומה האסטרטגי של וינטרטור בין דרום גרמניה והריין לבין שווייץ וציריך הוביל לקרב משמעותי במסגרת מלחמות המהפכה הצרפתית. בקרב זה, שהתקיים במאי 1799 הביסו הקואליציה האנטי-צרפתית השנייה את הכוחות הצרפתיים. במאה ה-19 וינטרטור הפכה לעיירה תעשייתית ביותר. בסוף המאה נקלעה העיר למשברים כלכליים קשים, ונאלצה לקחת הלוואות רבות. השפל הגדול פגע אף הוא בכלכלה העירונית. התעשייה השתקמה רק עם פריצתה של מלחמת העולם השנייה. ב-2008 הגיעה אוכלוסיית וינטרטור ל-100,000 תושבים. מועצת העיר היא הרשות המבצעת של העיר וינטרטור ומורכבת משבעה חברים המנהלים 7 מחלקות בעירייה. הבחירות לעירייה מתקיימות אחת לארבע שנים. נכון ל-2018, ילדים ובני נוער (בני 0–19) מהווים 19.9% מהאוכלוסייה, בעוד שמבוגרים (בני 20–64) מהווים 63.9% וקשישים (מעל גיל 64) מהווים 16.2% מהתושבים. ישנם 42,028 משקי בית בווינטרטור. שווייץ איוורדון-לה-בן, שווייץ שווייץ לה שו-דה-פון, שווייץ צ'כיה פלזן, צ'כיה מדיה וקבצים בנושא וינטרטור בוויקישיתוף אתר האינטרנט הרשמי של וינטרטור (בגרמנית) וינטרטור, באתר אנציקלופדיה בריטניקה (באנגלית) וינטרטור, ברשת החברתית פייסבוק וינטרטור, ברשת החברתית אקס (טוויטר) וינטרטור, ברשת החברתית אינסטגרם "Städtische Bevölkerung: Agglomerationen und isolierte Städte" (בגרמנית and צרפתית). Neuchâtel, Switzerland: Swiss Federal Statistical Office. 26 באוגוסט 2016. נבדק ב-14 בדצמבר 2016. {{cite web}}: (עזרה) "Verkehr". SBB Zahlen & Fakten (בגרמנית). נבדק ב-2020-11-11. "Stadtrat" (official site) (בגרמנית). Winterthur, Switzerland: Stadt Winterthur. 30 במאי 2018. נבדק ב-2018-06-30. {{cite web}}: (עזרה) Swiss Federal Statistical Office Retrieved 25 August 2020
משה חפץ

רבי משה חפץ היה רב, מחבר ומשורר יהודי שחי במאה ה-17 באיטליה. נולד לרב גרשום חפץ בשנת ה'תכ"ד (1663) בעיר טריאסטה שבאיטליה. למד אצל הרב שלמה בן ישעיה ניצה בוונציה. בשנת ה'תל"ח (1678) נדפס אחד משיריו בעמודו הראשון של תנ"ך שהודפס בוונציה, ובשנת ה'תמ"ח (1688) הוציא ספר שירים בעברית ובאיטלקית בשם "מזמור שיר". בשנת ה'תנ"ו (1669) הוציא לאור ספר בשם "חנוכת הבית", על צורת בית המקדש, ובשנת ה'ת"ע (1710) הוציא לאור את ספרו "מלאכת מחשבת" על התורה. בשנת ה'ת"ס (1699) נפטר בנו גרשום במגפה, ובאותה שנה הרב חפץ הוציא לאור את ספרו של בנו "יד חרוזים". רבי משה חפץ נפטר בל' בחשוון בשנת ה'תע"ב (1711). "מלאכת מחשבת", פירושו על התורה בדרך הפשט, זמין לעיון באתר על-התורה. חכם משה חפץ, באתר "החכם היומי" ספר מלאכת מחשבת, באתר הספרייה הלאומית
היי פוינט (קרוליינה הצפונית)

היי פוינט (באנגלית: High Point) היא עיר בקרוליינה הצפונית שבארצות הברית. לפי מפקד האוכלוסין מ-2020, מנתה אוכלוסיית העיר כ-113,887 תושבים. היי פוינט היא העיר התשיעית בגודלה בצפון קרולינה, וה-259 בארצות הברית. יש בעיר תעשיות רבות, והעיקריות שבהן כוללות רהיטים, טקסטיל וייצור אוטובוסים. הסלוגן הרשמי של העיר הוא "העיר הבינלאומית של צפון קרוליינה" בשל שוק הרהיטים העירוני שמושך אליו מאות אלפי איש מרחבי העולם. בעיר פועלת מאז 1924 אוניברסיטת היי פוינט – מוסד פרטי המזוהה עם המתודיזם. היי פוינט ממוקמת בסמוך למסילות הברזל האזוריות, מה שתרם רבות לפיתוח האזור. עוד באמצע המאה ה-18 התיישבו באזור אירופאים ובהם קווייקרים אנגלים ומהגרים גרמנים. העיירה עצמה התאגדה כיישוב רק ב-1859. בתקופה זו העיירה הייתה למרכז ייצור מרכזי שכלל ייצור טבק, עיבוד עץ וטקסטיל. מפעל הרהיטים של היי פוינט נפתח בשנת 1889. הקולג' המקומי נוסד בשנת 1924 כמוסד פרטי המזוהה עם המתודיסטים. כיום המכללה היא אוניברסיטה עם כ-4,400 סטודנטים לתואר ראשון ושני מ-51 ארצות ו-46 מדינות ארצות הברית. היי פוינט היא העיר היחידה בצפון קרולינה שמפוזרת על פני ארבעה מחוזות: דייווידסון, פורסיית', גילפורד ורנדולף. חלקים מהעיר מתנשאים לגובה של 1,000 רגל (300 מטרים), מה שהופך אותה לאחת הערים הגבוהות בסביבתה. על פי לשכת מפקד האוכלוסין של ארצות הברית, לעיר שטח של 143.6 קילומטרים רבועים (55.4 מילים רבועים). נכון למפקד האוכלוסין הלאומי מ-2020, התגוררו בעיר 114,059 איש ב-40,877 משקי בית וב-25,792 משפחות. מדיה וקבצים בנושא היי פוינט בוויקישיתוף אתר האינטרנט הרשמי של היי פוינט (באנגלית) היי פוינט, ברשת החברתית פייסבוק היי פוינט, ברשת החברתית אקס (טוויטר) היי פוינט, ברשת החברתית אינסטגרם היי פוינט, באתר אנציקלופדיה בריטניקה (באנגלית) "High Point University". "County Maps". City of High Point, North Carolina. נבדק ב-1 בפברואר 2017. {{cite web}}: (עזרה) "Geographic Identifiers: 2010 Demographic Profile Data (G001): High Point city, North Carolina". U.S. Census Bureau, American Factfinder. אורכב מ-המקור ב-13 בפברואר 2020. נבדק ב-25 בנובמבר 2015. {{cite web}}: (עזרה) "Explore Census Data". data.census.gov. נבדק ב-2021-12-20.
תחרות פרסי הטלוויזיה לילדים ולנוער ה-2

תחרות פרסי הטלוויזיה לילדים ולנוער ה־2 היא טקס הענקת הפרסים השני של תחרות פרסי הטלוויזיה לילדים ולנוער. הפרסים בטקס מוענקים לתוכניות וסדרות טלוויזיה לילדים ונוער ששודרו בערוצי הטלוויזיה הישראלית ובפלטפורמות השונות מה-1 ביוני 2021 ועד ה-30 בספטמבר 2022 על ידי האקדמיה הישראלית לקולנוע וטלוויזיה. בנובמבר 2022, הכריזה האקדמיה כי הטקס יועבר באמצעות סרטוני טיקטוק ו-Reel. ביום הטקס, תפרסם האקדמיה בעמוד היוטיוב כ-15 סרטונים קצרים שונים בהם יוענקו הפרסים לזוכים. שלומי לאופר ישמש כעורך התוכן של הטקס ומשה שתיבי כמפיק. אופן בחירת הזוכים נעשה בשיתוף עם קהל יעד של כ-10,000 ילדים שיצביעו באתר ייעודי ויהוו כ-50% מכוח ההכרעה. פרס מפעל חיים הוענק לציפי שביט. רשימת המועמדים הסופית פורסמה ב-24 בנובמבר 2022. התוכניות שהגישו מועמדות לתחרות ולא קיבלו מועמדות בטקס הן הבאר, כל עוד בלבב, ספיידרז, דו איט, הנה ניני ומתנות קטנות. הזוכים הוכרזו ב-29 בדצמבר 2022. אסף גולן ובר מיניאלי – פרס השחקנית הטובה ביותר בסדרת דרמה יהודה בוחבוט – פרס הליהוק משה אבוטבול ועדי ביטי – פרס השחקן הטוב ביותר בסדרת דרמה נריה קראוס ושחר טבוך – פרס תוכנית המגזין הבידור וההעשרה הטובה ביותר יואב גינאי ואליס זאנו – פרסי עיצוב פסקול ומוזיקה מקורית קרינה שטוטלנד ואלונה סער – פרס השחקנית הטובה ביותר בסדרה קומית יפעת הללי אברהם ועלמה קבילרו – פרס ניהול אמנותי יוני פרוים וקים אור אזולאי – פרס השחקן הטוב ביותר בסדרה קומית סמדר שיר ושחר טבוך – פרס התוכנית הטובה ביותר לגיל הרך איתי יעקב ועומר דרור – פרס תלבושות ואיפור עידו גרינברג ומאיה כהן – פרס הבימוי הטוב ביותר בסדרה קומית קיץ ברבנר ועלמה קבילרו – פרסי צילום ועריכה דורית מזרחי ולאון שניידרובסקי – פרס הבימוי הטוב ביותר בסדרת דרמה לירון זייד ומשי קלינשטיין – פרס סדרת התעודה הטובה ביותר עדן דניאל גבאי, עודד פז ואסף אמיר – פרס מפעל חיים רז שכניק ועומר נודלמן – פרס הסדרה הקומית הטובה ופרס התסריט בסדרה קומית ערן סויסה וקים אור אזולאי – פרס לסדרת הדרמה הטובה ופרס התסריט בסדרת דרמה משדר הענקת פרסי הטלוויזיה לילדים ונוער #2 בהנחיית עדן דניאל גבאי, סרטון בערוץ "כאן חינוכית", באתר יוטיוב (אורך: 33:34), 5 בינואר 2023 פתוח להצבעת קהל הילדים. קול קורא לתחרות היצירה הטלויזיונית לילדים ונוער #2 2022, באתר האקדמיה הישראלית לקולנוע וטלוויזיה הוכרזו המועמדים בתחרות פרסי הטלוויזיה לילדים ולנוער, באתר ICE, ‏24 בנובמבר 2022 ציפי שביט תקבל פרס מפעל חיים על תרומתה לילדים ולנוער על המסך, באתר ynet, 29 בנובמבר 2022 תוכניית הגמר – תחרות פרסי הטלוויזיה לילדים ונוער 2#, באתר האקדמיה הישראלית לקולנוע וטלוויזיה מיטל קפלן, הזוכים והזוכות בתחרות פרסי האקדמיה לטלוויזיה לילדים ונוער #2, באתר www.israelfilmacademy.co.il
האחרון (אלבום)

"האחרון" (מעוצב כ-"-האחרון-") הוא אלבום האולפן השני של הזמר הישראלי רם אוריון. הוציאה אותו לאור בשנת 2012 חברת התקליטים נענע דיסק, והוא נחשב לאלבומו הראשון של אוריון שכולו מורכב מחומרים חדשים. בביקורות לאתר "כלכליסט" כתב גיא בניוביץ' כי אוריון נמנה בין כוכבי הרוק הגדולים ביותר במדינת ישראל. הוא אף הכתיר את "האחרון" כאחד מהאלבומים הטובים ביותר שיצאו בשנת 2012. גיא בניוביץ', ביקורת אלבום: "האחרון" - רם אוריון, באתר כלכליסט, 14 באוגוסט 2012 ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
פייטארי אינקינן

פייטארי אינקינן (בפינית: Pietari Inkinen; נולד ב-29 באפריל 1980) הוא כנר ומנצח פיני. אינקינן נולד בקובולה. הוא החל ללמוד לנגן בכינור ובפסנתר בגיל 4. בצעירותו הופיע גם בלהקת רוק. הוא למד באקדמיית סיבליוס וסיים תואר ראשון בכינור (2003) ובניצוח (2005). הוא למד כינור בבית הספר הגבוה למוזיקה וריקוד בקלן אצל זכר ברון. אינקינן מופיע עם כינור קרלו ברגונזי משנת 1732. הוא עומד בראש השלישייה הקאמרית "שלישיית אינקינן". במאי 2007 מונה למנהל המוזיקלי השני של התזמורת הסימפונית של ניו זילנד. הוא נכנס רשמית לתפקיד בינואר 2008. באוקטובר 2013, תזמורת ניו זילנד הודיעה על הארכת חוזהו של אינקינן עד עונת 2015. אינקינן סיים את כהונתו בתזמורת הסימפונית של ניו זילנד בסוף 2015, וכעת יש לו את התואר של מנצח כבוד של תזמורת ניו זילנד. הוא והתזמורת הקליטו מוזיקה של המלחינים איינוג'והאני ראוטווארה ושל ז'אן סיבליוס עבור נקסוס ושל ריכרד וגנר עבור תחנת הרדיו קלאסיק FM באוסטרליה, עבודתו באופרה כללה את הניצוח שלו על טבעת הניבלונג עם האופרה האוסטרלית ב-2013, לאחר התפטרותו של ריצ'רד מילס. בספטמבר 2009, אינקינן הפך למנצח אורח ראשי של התזמורת הפילהרמונית היפנית. באפריל 2015, התזמורת מינתה את אינקינן למנצח הראשי הבא שלה, החל מספטמבר 2016, עם חוזה ראשוני של שלוש עונות. ההארכה האחרונה של החוזה שלו עם התזמורת, שהוכרזה במאי 2021, היא עד אוגוסט 2023. הוא אמור להתפטר כמנצח ראשי של התזמורת הפילהרמונית היפנית באוגוסט 2023. באירופה, אינקינן מונה למנצח הראשי החדש של פסטיבל טירת לודוויגסבורג במרץ 2014, לתקופה שבין 2015 ל-2017. באוקטובר 2014 הודיעה התזמורת הסימפונית של פראג על מינויו למנצח הראשי הבא שלה, החל מספטמבר 2015. הוא ניצח לראשונה על התזמורת הסימפונית של פראג ב-2007. הופעת הניצוח הראשונה שלו עם התזמורת הפילהרמונית של הרדיו הגרמני בזארבריקן הייתה בשנת 2010. בספטמבר 2016, התזמורת מינתה את אינקינן למנצח הראשי הבא שלה, החל מעונת 2017–2018, עם חוזה ראשוני של ארבע שנים. במאי 2021 הודיעה תזמורת רשות השידור הקוריאנית על מינויו של אינקינן למנצח הראשי הבא שלה, החל מינואר 2022, עם חוזה ראשוני עד סוף 2024. אתר האינטרנט הרשמי של פייטארי אינקינן פייטארי אינקינן, באתר AllMusic (באנגלית) פייטארי אינקינן, באתר MusicBrainz (באנגלית) פייטארי אינקינן, באתר Discogs (באנגלית)
גרמנים באוגנדה

"גרמנים באוגנדה" הוא אלבום האולפן השלישי של הזמר הישראלי רם אוריון. את האלבום הוציאה לאור בשנת 2016 חברת התקליטים נענע דיסק, כארבע שנים לאחר פרסומו של "האחרון". פורסם בפורמט תקליטור בקטלוג 6334 ובפורמט ויניל – הפעם הראשונה בה אוריון מפיק אלבום בפורמט זה – בקטלוג LP5006. שיתופי הפעולה באלבום כוללים גם את הסופרת ענת עינהר, קוסטה קפלן (חיה מילר), אור אדרי (ריו), הצמד האייפרונס (טליה פרי וחוה כהן) ודפנה קינן (דפנה והעוגיות). בכורה: האזינו ל"גרמנים באוגנדה" – אלבומו החדש של רם אוריון, טייםאאוט
כוח ההגנה של בחריין

כוח ההגנה של בחריין (BDF) הוא הכוח הצבאי של ממלכת בחריין. כוח ההגנה של בחריין נמצא תחת פיקוד ישיר והנהגה של מפקד בעל דרגת פילדמרשל. שר הביטחון מטעם הממשלה האחראי על ייצוג ה-BDF בקבינט. החל משנת 2018 בתפקיד זה מכהן עבדאללה בן חסן אל-נעימי. הוא מונה כ-18,000 איש ומורכב מחיל האוויר המלכותי של בחריין, הצבא המלכותי של בחריין, הצי המלכותי של בחריין והמשמר המלכותי. מלבד ה-BDF, קיימים גם כוחות הביטחון הציבור ומשמר החופים אשר מדווחים למשרד הפנים. בחריין, ביחד עם שותפיה למועצת שיתוף הפעולה של מדינות המפרץ (GCC), עברה לשדרג את ההגנה שלה בתגובה לאיום הנשקף ממלחמת איראן–עיראק ומלחמת המפרץ. לאחר מלחמת המפרץ, בחריין קיבלה תמיכה צבאית נוספת מארצות הברית, כולל מכירת 54 טנקי M60, וכן 12 מטוסי F-16C/D ו-14 מסוקי קוברה. תרגילים משותפים של חיל הים, האוויר והצבא תוכננו ובוצעו כדי להגביר את המוכנות ברחבי המפרץ הפרסי. בחריין וארצות הברית חתמו על הסכם לשיתוף פעולה ביטחוני באוקטובר 1991, המעניק לכוחות אמריקאים גישה למתקני בחריין ומבטיח את הזכות להציב כלים מראש למשברים עתידיים. בשנת 2003, ג'ורג' בוש קבע את בחריין כבעלת ברית עיקרית שאינה בנאט"ו. מאז 2003, בחריין קיבלה למעלה מ-100 מיליון דולר במימון צבאי זר לתשלום עבור מערכות נשק בעלות פרופיל גבוה. מדיה וקבצים בנושא כוח ההגנה של בחריין בוויקישיתוף כוח ההגנה של בחריין, ברשת החברתית אינסטגרם "Bahrain". The 2011 US Department of State Background Notes. United States Department of State. נבדק ב-2 במרץ 2012. The Bahrain Defense Force (BDF) numbers about 113,000 personnel. {{cite web}}: (עזרה)
יחסי אזרבייג'ן–קירגיזסטן

יחסי אזרבייג'ן–קירגיזסטן הם היחסים הבילטרליים שבין אזרבייג'ן לקירגיזסטן אשר נוצרו ב-19 בינואר 1993. ב-16 במאי 2007 נפתחה שגרירות אזרבייג'ן בקירגיזסטן. הפגישה הראשונה של נשיאי אזרבייג'ן וקירגיזסטן העצמאיות התקיימה בישיבה הראשונה של חבר המדינות ב-1993. ב-11 בנובמבר 1996 חתמו שרי החוץ של אזרבייג'ן וקירגיזסטן על חוזים שונים לשיתוף פעולה. הביקור הראשון של נשיא קירגיזסטן באזרבייג'ן התרחש בשנת 1997, בו נחתמו 14 הסכמים. הבולטים שבהם היו הסכם ידידות בין הרפובליקות והסכם לשיתוף פעולה של משרדי המשפטים. בנוסף על כך, החל שיתוף פעולה בין הפרלמנטים. בשנת 2004 נחתם הסכם לשיתוף פעולה בתחום הצבאי בין משרדי ההגנה. ב-3 באוקטובר 2009, נשיא קירגיזסטן קורמאנבק באקייב ביקר בנחצ'יבאן לפסגה של ראשי מדינות דוברות השפות הטורקיות. בפגישה זו נוסדה המועצה הטורקית. במרץ 2012 ערך נשיא קירגיזסטן ביקור עבודה באזרבייג'ן. התרבויות של שתי המדינות דומות מבחינת דת, מסורות ושפה. למעלה מ-20,000 אזרים חיים בקירגיזסטן ומשתתפים באופן פעיל כבחברה הקירגיזית. אזרים אלו חיים בעיקר בערים טלס, בישקק וקארה-בלטה. מדיה וקבצים בנושא יחסי אזרבייג'ן–קירגיזסטן בוויקישיתוף יחסי אזרבייג'ן–קירגיזסטן, ברשת החברתית פייסבוק יחסי אזרבייג'ן–קירגיזסטן, ברשת החברתית אקס (טוויטר) "Siyasət". www.mfa.gov.az. נבדק ב-2019-08-17. "129-IIIQ - Azərbaycan Respublikasının Qırğız Respublikasında (Bişkek şəhərində) səfirliyinin təsis edilməsi haqqında". e-qanun.az. נבדק ב-2019-08-17. "Azerbaycan-Qirgiz munasibetleri" (PDF). אורכב מ-המקור (PDF) ב-2015-04-26.